VOLTAIRE 

SECOLUL LUI LUDOVIC AL XIV-LEA 

În româneşte de AJ. Philippide 

Anii petrecuţi la Potsdam, şi Berlin au absorbit prea 
mult pe Voltaire, şambelan al regelui Prusiei şi corector al 
versurilor sale, pentru ca scriitorul să-şi poată continua 
activitatea în ritmul de la Cirey. A găsit totuşi vreme să 
termine şi să publice acolo (1751) cea mai cunoscută azi 
dintre operele sale istorice, Secolul lui Ludovic al XIV-lea. 
O scrisese în cea mai mare parte la Cirey; o părăsise la 
Versailles când spera să devină sfetnic intim al lui Ludovic 
al XV-lea şi o va relua mai târziu, la Ferney, pentru 
corectări de amănunt. 

Această întinsă lucrare care a preocupat pe Voltaire 
timp de douăzeci şi cinci de ani constituie o însemnată 
piatră de hotar în istoriografie. Vechea concepție teologică 
dominantă la cronicarii medievali, reeditată de Bossuet în 
Discurs asupra istoriei medievale în cadrul ofensivei 
catolice din secolul al XVII-lea, acea explicare comodă şi 
simplistă, prin intervenţia divinității în politica statelor, nu 
mai putea fi acceptată de burghezia raționalişti din 
perioada Luminilor. Montesquieu, în Consideraţii asupra 
cauzelor măririi şi decăderii romanilor (1734), nu suflase 
niciun cuvânt despre amestecul Olympului sau al cerului 
creştin în istoria Romei. Voltaire însuşi, în Carol al XII-lea, 
luase o poziţie nouă, încercând să arate rolul întâmplării şi 
al personalităţilor în istorie. 

In Secolul lui Ludovic al XIV-lea, vederile acestea se 
precizează şi se completează. Istoria oamenilor se explică 
numai prin oameni. Din mii de acţiuni mărunte care 
converg sau se combat, se înfiripează un eveniment istoric. 
Voința unui om de seamă are un rol capital în mersul 
înainte al istoriei: Pericle, August, papa Leon al X-lea şi 
Ludovic al XIV-lea şi-au modelat fiecare epoca după 
imaginea personalităţii sale. Viziunea aceasta era, desigur, 
departe de a fi ştiinţifică, însă pentru secolul al XVIII-lea 
apărea ca singura posibilă, expresie a individualismului 
burghez, şi deosebit de seducătoare pentru a nărui 


concepţia teologică proprie orânduirii feudale. 

Nu poporul face istoria, crede Voltaire împreună cu 
toată generația lui, dar aceasta nu înseamnă că istoria 
trebuie să se rezume la monarh şi la Curte, la diplomație şi 
la războaie. Lărgirea aceasta a vederilor despre istorie îşi 
găseşte o aplicare strălucită în Secolul lui Ludovic al XIV- 
lea. Louvre şi Versailles, ca teatre ale politicii vremii, 
narațiunea expedițiilor militare, precum şi negocierile în 
vederea încheierii tratatelor de la Aachen, Nimmeger, 
Reptvick şi Utrecht ocupă încă un loc important în această 
istorie. Alături de aceste tablouri apar însă finanţele şi 
economia, instituţiile şi chestiunile religioase, artele şi 
literatura. Istoria strict politică tinde, cu Voltaire, să 
devină o istorie a civilizaţiei. 

Alegerea unei domnii caracterizate, în interior, 
printr-o strânsă colaborare între monarhia absolută şi 
burghezie, iar în faţa Europei printr-o politică de prestigiu 
şi de anexionism teritorial este semnificativă pentru 
poziţia de clasă a autorului. Preamărind geniul francez 
într-o perioadă de apogeu, Voltaire işi glorifica totodată şi 
clasa al cărei rol de prim-plan în strălucirea acelei domnii 
îl sublinia cu deosebită satisfacţie. 

_ Noutatea cărţii consta şi în documentarea ei solidă. 
Intr-o vreme când istoriografia oficială, de la Mizeray la 
Daniel, se mulțumea să contopească două, trei izvoare 
într-o povestire emfatică, Voltaire consulta sute de volume 
tipărite - memorii mai ales - şi numeroase dosare din 
arhivele  Louvreului. Din  Cirey, organizase, prin 
corespondenţă, o vastă anchetă printre bătrânii 
supraviețuitori ai secolului al XVII-lea pentru culegere de 
amănunte inedite sau pentru verificarea afirmațiilor din 
memorii. lată de ce Secolul lui Ludovic al XIV-lea a rămas 
până astăzi un bun repertoriu de fapte. Compartimentarea 
excesivă a diferitelor aspecte din viaţa oficială a Franţei, 
de la Richelieu la moartea „Regelui-Soare” lipseşte însă 
opera de caracterul de sinteză pe care ar fi trebuit să-l 
aibă. Revocarea Edictului din Nantes (1685) este, astfel, 
tratată în capitolul al XXXVI-lea, despre Calvinism, mult 


după ultimele războaie care au dovedit slăbirea Franţei 
provocată, între altele, şi de persecuțiile religioase. De 
asemenea, cititorul este informat despre mercantilismul 
lui Colbert şi despre politica lui economică după ce a aflat 
peripețiile unui război de agresiune, provocat de interese 
comerciale, ca cel împotriva Olandei. 

Nerespectarea strictă a cronologiei, ea şi unele 
greşeli de amănunt, au atras oarecare neplăceri lui 
Voltaire, totdeauna simţitor la critici. Un magistrul, 
Hinault, un aventurier poposit un moment la Berlin, 
Angliviel de La Beaumelle, i-au denunţat unele lipsuri 
mărunte, dar n-au putut compromite cartea, prea solidă 
pentru acel timp şi prea frumos scrisă pentru a se prăbuşi 
sub loviturile unor. Zoili. 

Tezele filosofice iluministe ale acestei istorii 
moderne, aproape contemporane, i-au asigurat, imediat, 
un strălucit succes. Voltaire demonstra că atâta vreme cât 
Ludovic al XIV-lea a urmat politica favorabilă burgheziei, 
întruchipată în consiliile lui de Colbert, gloria şi 
prosperitatea i-au fost asigurate; când însă regele a căzut 
pradă bigotismului şi a ascultat sfaturile duhovnicilor lui 
iezuiți, dedându-se la persecuții religioase, a abătut 
asupra ţării înfrângeri şi ruină. Cultura din anii de mari 
creații ale scriitorilor clasici era explicată prin mecenatul 
regal, prin atenţia acordată de Curte lui Moll & re, lui 
Boileau şi lui Racine, pe când astăzi, sugera Voltaire, 
literaţii de seamă sunt ignoraţi de Versailles-ul lui Ludovic 
al XV-lea. Din adăpostul de la Berlin, scriitorul dădea 
astfel o lecţie monarhului care nu voise să devină un 
„despot luminat” sub influenţa filosofului de la Cirey. 

Capitolul XXXVI 

CALVINISMUL PE VREMEA LUI LUDOVIC AL XIV- 
lea 

E groaznic lucru, fără îndoială, că biserica creştină a 
fost întotdeauna sfâşiată de certuri şi că, timp de atâtea 
veacuri, mâini care purtau pe Dumnezeul păcii au săvârşit 
fapte sângeroase. Păgânismul n-a cunoscut această furie. 
El a acoperit de întuneric pământul, dar nu l-a stropit 


decât cu sânge de animale; şi dacă uneori, la evrei şi la 
păgâni, s-au adus şi jertfe omeneşti, aceste jertfe, oricât 
vor fi fost ele de îngrozitoare, n-au pricinuit războaie 
civile. Religia păgânilor consta numai în morală şi în 
sărbători. Morala, care e din toate timpurile şi din toate 
locurile, şi sărbătorile, care nu erau decât nişte petreceri, 
nu aveau cum să tulbure neamul omenesc. 

Spiritul dogmatic aduse printre oameni zbuciumul 
războaielor religioase. Am cercetat multă vreme să văd 
cum şi de ce acest spirit dogmatic, care învrăjbise între ele 
şcolile antichităţii păgâne fără să aducă nici cea mai mică 
tulburare, a stârnit printre noi tulburări atât de cumplite. 
Nu numai fanatismul e cauza, fiindcă gimnosofiştii şi 
braminii, care sunt cei mai fanatici oameni, nu au făcut 
niciodată rău decât lor înşile. Nu s-ar putea oare găsi 
originea acestei ciume noi, care a pustiit lumea, în lupta 
aceea care e în firea spiritului republican şi care a aţâţat 
primele biserici creştine împotriva autorităţii, a autorităţii 
care urăşte împotrivirea, oriunde s-ar ivi? Adunările 
secrete, care la început înfruntau în hrube şi în peşteri 
legile câtorva Impărați romani, formau încetul cu încetul 
un stat în stat, o republică ascunsă în mijlocul imperiului. 
Constantin cel Mare o scoase de sub pământ şi o aşeză 
lângă tron. În curând autoritatea legată de orice sediu 
mare trebui să se înfrunte cu spiritul popular care până 
atunci inspirase toate adunările creştinilor. De multe ori, 
atunci când episcopul unei metropole rostea o părere, un 
episcop sufragant!, un preot, un diacon rosteau o părere 
contrară. Orice autoritate jigneşte în adâncul sufletului pe 
oameni, şi asta cu atât mai mult cu cât orice autoritate 
vrea mereu să sporească. Când găseşti, ca să-i rezişti, un 
pretext pe care-l socoteşti sfânt, imediat te crezi 
îndreptăţit să te răzvrăteşti. Şi aşa, unii ajung asupritori, 
alţii rebeli, luând şi unii şi alţii pe Dumnezeu de martor. 

Am văzut cum, de la disputa preotului Arius cu un 
episcop, nevoia furioasă de a domina sufletele a tulburat 


1 Adică cpiscop de un rang mai mic faţă de episcopul motropolei şi 
care altrnfi de acesta (n.t.). 


lumea. Să  înfăţişezi părerile tale drept voinţa lui 
Dumnezeu, să porunceşti oamenilor să creadă că, dacă nu 
vor crede, vor fi pedepsiţi cu moartea trupului şi cu 
caznele veşnice ale sufletului, asta a fost cea mai mare 
culme pe care a atins-o despotismul spiritului la unii 
oameni; iar împotrivirea faţă de aceste două ameninţări a 
fost la alţii cea mai mare sforţare a libertăţii naturale. În 
încercare despre moravurile?... pe care aţi citit-o, aţi văzut 
că de la Theodosius înainte a fost o luptă necontenită între 
jurisdicţia laică şi cea ecleziastică; iar de la Carol cel Mare 
încoace aţi putut vedea cum de-atâtea ori marii feudali au 
pornit împotriva suveranilor, cum episcopii s-au ridicat 
adeseori împotriva regilor, cum papii s-au luptat cu regii şi 
cu episcopii. 

În primele veacuri, în biserica latină au fost puţine 
certuri. Năvălirile necontenite ale barbarilor abia îţi 
dădeau timp să te gândeşti; şi, pe lângă asta, erau puţine 
dogme atât de dezvoltate încât să poată statornici o 
credinţă obşteu8 Că. În secolul lui Carol cel Mare, aproape 
tot Occidentul s-a lepădat de credinţa în icoane. Un 
episcop din Torino, anume Claudius, proscrise cu 
vehemenţă icoanele şi rosti câteva dogme care alcătuiesc 
şi astăzi temelia religiei protestanților. Părerile acestea se 
perpetuară în văile Piemontului, în Dauphin6, în Provence, 
în Languedoc; ele izbucniră în veacul al doisprezecelea; în 
curând stârniră războiul albigenzilor; şi după ce ajunseră 
la Universitatea din Praga, aprinseră războiul husiţilor. N- 
au trecut decât vreo sută de ani între sfârşitul tulburărilor 
care s-au ivit din cenuşa lui lan Hus şi a lui Ieronim din 
Praga şi acelea pe care le-a stârnit din nou vinderea 
indulgențelor. Vechi] e dogme îmbrăţişate de vadezi, de 
albigenzi, de hu8 iţi, înnoite şi altfel explicate de către 
Luther şi Zwinjj] e, fură primite cu aviditate în Germania, 
ca un pretext pentru a pune mâna pe multele moşii pe care 
le stăpâneau episcopii şi mănăstirile şi pentru a rezist 
împăraţilor, care pe vremea aceea se îndreptau cu paşi 


2' Vezi încercare despre moravurile şi despre spiritul naţiunilor, marea 
operă istorică a lui Voltaire (n.t.). 


mari către despotism. Aceste dogme triumfară în Suedia şi 
în Danemarca, ţări în care poporul era libers, deşi sub 
domnia regilor. 

Englezii, cărora  natui-a le-a dat spirit de 
independenţă, adoptară aceste dogme, le domoliră şi 
alcătuiră o religie numai pentru ei. Prezbiterianismul 
stabili în Scoţia, în vremuri grele, un fel de republică al 
cărei pedantism şi a cărei asprime erau mult mai 
nesuferite decât asprimea climei şi chiar decât tirania 
episcopilor, care stârnise atâtea phngeri. N-a mai fost 
primejdios în Scoţia decât numai atunci când raţiunea, 
legile şi forţa l-au înăbuşit. Reforma pătrunse în Polonia şi 
făcu acolo progrese numai în oraşe, unde poporul nu e 
sclav. Cea mai ma>e şi mai bogată parte a republicii 
helvetice a primit-o fără greutate. Tot din aceleaşi motive 
era să pătrundă şi la Veneţia; şi ar fi prins şi aici rădăcini 
dacă Veneţia n-ar fi fost vecină cu Roma şi poate dacă 
guvernul nu s-ar fi temut de democraţie, democraţie la 
care poporul aspiră în chip firesc în orice republică şi care 
era atunci marele ţel al celor mai mulţi dintre predicatori. 
Olandezii îmbrăţişară această religie numai când scuturară 
jugul Spaniei. Geneva se prefăcu într-un stat pe de-a- 
ntregul republican atunci când se făcu calvinistă. 

Casa de Austria alungă aceste religii din statele sale 
atâta timp cât i-a fost cu putinţă. De Spania aproape că 
nici nu se atinseră. În statele ducelui de Savoia, acolo unde 
luaseră naştere, ele fură nimicite prin foc şi sabie. 
Locuitorii din văile Piemontului au păţit, în 1655, ce 
păţiseră locuitorii din M6 rindol şi din Cabri & res în 
Franţa sub Fransele I. Ducele de Savoia, absolutist, a 
exterminat la dânsul secta de îndată ce i s-a părut 
primejdioasă: au mai rămas acuma doar numai câteva 
slabe vlăstare, de care nimeni nu mai ştie, printre stâncile 
care le înconjoară. Sub domnia puternică a lui Francisc i şi 
Henric al II-lea, luteranii şi calviniştii n-au stârnit în 
Franţa tulburări mari; îndată însă ce domnia a fost slabă şi 


3 E vorba de libertate religioasă (n.r.). 


Împărţită, luptele religioase fură violente. De-alde Cond6 
şi Coligni, făcându-se calvinişti, pentru că cei din familia 
de Guise erau catolici, tulburară zdravăn statul. Uşurinţa 
şi impetuozitatea naţiunii, patima noutăţii şi entuziasmul 
făcură, timp de patruzeci de ani, din poporul cel mai şlefuit 
un popor de barbari. 

Henric al IV-lea, născut în această sectă care îi era 
dragă, fără să ţină morţiş la niciuna din ele, cu toate 
izbânzile şi toate bunele lui însuşiri, n-a putut să 
domnească fără să se lepede de calvinism. Făcându-se 
catolic, n-a fost totuşi atât de ingrat încât să distrugă un 
partid care fusese atâta vreme duşman al regilor, dar 
căruia el ti datora în bună parte coroana; şi chiar dacă ar fi 
vrut să desființeze această facțiune, n-ar fi izbutit. Aşadar, 
o iubi, o ocroti şi o înfrână. 

Hughenoţii în Franţa alcătuiau pe-atunci cam a 
douăsprezecea parte a naţiunii. Erau, printre dânşii, 
seniori puternici; oraşe întregi erau protestante. Se 
războiseră cu regii; aceştia fuseseră siliţi să le dea oraşe 
drept chezăşie a păcii; Henric al III-lea le hărăzise 
patrusprezece numai în Dauphine; Montauban şi Nîmes în 
Languedoc; Saumur şi, mai cu seamă, La Rochelle, care 
alcătuia o republică aparte şi pe care comerţul şi prietenia 
Angliei puteau s-o facă puternică. În sfârşit Henric al IV- 
lea îşi îndeplini o dorinţă, un plan politic şi chiar o datorie, 
acordând hughenoţilor vestitul Edict de la Nantes, în 1598. 
Acest edict nu era în fond nimic altceva decât întărirea 
privilegiilor pe care protestanții din Franţa le căpătaseră 
cu arma în mână de la regii de mai înainte şi pe care 
Henric cel Mare, văzându-şi tronul asigurat, le lăsă mai 
departe de bunăvoie. 

Prin acest Edict de la Nantes, pe care numele lui 
Henric al IV-lea îl făcu mai celebru decât toate celelalte 
edicte, orice senior feudal, cu drept de judecată, putea să 
practice în castelul lui religia zisă reformată; orice senior 
fără drept de judecată putea să primească la predică 
treizeci de persoane. Practicarea fără limite a acestei 
religii era autorizată în toate locurile care ţineau în chip 


nemijlocit de un parlament?. 

Calviniştii puteau să-şi tipărească - în oraşele în care 
religia lor era îngăduită - toate cărţile, fără să ceară 
aprobarea superiorilor. 

Se declara acolo că pot să ocupe orice funcţie şi să 
capete orice demnitate în stat; şi lucrul a şi fost într-adevăr 
aşa o dată ce regele făcu duci şi pairi pe seniorii de La 
Trimouille şi de Rosny. 

În Parlamentul din Paris se înfiinţă o secţie, alcătuită 
dintr-un preşedinte şi şaisprezece consilieri, care avea să 
judece toate procesele reformaţilor, nu numai în districtul 
foarte întins care ţinea de Paris, dar şi 

În acela al Normandiei şi al Bretaniei. Secţia aceasta 
căpătă numele de Secţia edictului. E adevărat că printre 
consilierii acestei jurisdicții n-a fost admis niciodată de 
drept decât numai un singur calvinist. Totuşi, fiindcă 
menirea lui era să împiedice vexaţiunile de care se 
plângeau hughenoţii şi deoarece oamenii se grăbesc 
întotdeauna să îndeplinească o funcţie care îi distinge, 
secţia aceasta, alcătuită din catolici, făcu întotdeauna 
dreptate, în chipul cel mai nepărtinitor, hughenoţilor, după 
cum chiar aceştia mărturisesc. 

Aveau un fel de mic parlament la Castres, care nu 
atârna de acela din Toulouse. La Grenoble şi la Bordeaux 
erau secţii jumătate catolice, jumătate calviniste. Bisericile 
lor se adunau în sinoade ca biserica galicană. Aceste 
privilegii precum şi multe altele amestecară astfel pe 
calvinişti cu restul naţiunii. Asta însemna de fapt să pui 
alături oameni care se duşmănesc între ei; totuşi 
autoritatea, bunătatea şi iscusinţa acestui rege mare i-au 
ţinut în frâu cât timp a trăit el. 

După moartea pe veci îngrozitoare şi de plâns a lui 
Henric al IV-lea, folosindu-se de slăbiciunea unei regenţe 
şi a unei Curți învrăjbite, era greu ca spiritul republican al 
reformaţilor să nu abuzeze de privilegiile lui şi era firesc 
ca, oricât de slabă ar fi fost, Curtea să vrea să îngrădească 


4 In Franţa înainte de 1789, înaltă curte de justiţie, în capitala fiecărei 
provincii (n.t.). 


aceste privilegii. Hughenoţii înfiinţaseră deja în Franţa 
cercuri, după modelul Germaniei. Deputaţii acestor cercuri 
unelteau de multe ori; şi printre hughenoți mai erau şi 
seniori ambiţioşi. Ducele de Bouillon şi mai ales ducele de 
Rohan, şeful cel mai cu vază al hughenoţilor, împinseră în 
curând la răzvrătire spiritul agitat al predicatorilor şi zelul 
orb al mulţimii. Adunarea generală a hughenoţilor 
îndrăzni, în 1615, să înfăţişeze la Curte un memoriu în 
care, printre alte paragrafe jignitoare, cerea reformarea 
consiliului regal. În 1616, în câteva locuri s-au înarmat, 
răsculându-se; şi astfel îndrăzneala  hughenoţilor, 
împreună cu vrajba de la Curte, cu ura împotriva 
favoriților şi cu neliniştea naţiunii, toate fură multă vreme 
tulburate. Peste tot erau uneltiri, intrigi, ameninţări, 
răscoale, câte o pace făcută în grabă şi tot aşa de repede 
stricată; de asta cardinalul Bentivoglio, pe-atunci nunțiu în 
Franţa, spunea că văzuse aici numai furtuni. 

În anul 1621, bisericile reformate din Franţa 
propuseseră lui Lesdiguiâres, care de atunci a ajuns 
conetabil, să fie general peste armatele lor, cu o sută de 
mii de scuzi pe lună. Lesdiguiâres însă, care era mai 
luminat în ambiția lui decât ei în facțiunile lor şi care îi 
cunoştea pentru că îi comandase, a preferat să se bată cu 
dânşii şi nu să fie în fruntea lor; şi, drept răspuns la 
propunerile lor, s-a făcut catolic. Hughenoţii s-au adresat 
atunci mareşalului duce de Bouillon, dar acesta le spuse că 
era prea bătrân; în sfârşit, dădură acest post nenorocit 
ducelui de Rohan, care, împreună cu fratele său Soubise, 
cuteză să pornească război împotriva regelui Franţei. 

Tot în anul acela, conetabilul de Luines duse pe 
Ludovic al XIII-lea din provincie în provincie. Supuse peste 
cincizeci de oraşe, aproape fără nicio împotrivire. La 
Montauban, însă, nu mai izbuti; regele trebui să înghită 
ruşinea şi să plece de-acolo. Asediară La Rochelle, în zadar 
însă; oraşul rezista atât prin el însuşi, cât şi din cauza 
ajutorului pe care i-l dădea Anglia; şi ducele de Rohan, 
vinovat de crima de lezmajestate, încheie pace cu regele 
lui, aproape de la coroană la coroană. 


După această pace şi după moartea conetabilului de 
Luines, trebui să se înceapă iar războiul cu La Rochelle, 
care era mereu aliată, împotriva suveranului său, cu Anglia 
şi cu calviniştii din ţară. O femeie, mama ducelui de 
Rohan, apără acest oraş un an de zile împotriva armatei 
regale, împotriva activităţii cardinalului Richelieu şi 
împotriva vitejiei lui Ludovic al XIII-lea, care de mai multe 
ori a înfruntat moartea la acest asediu. Oraşul suferi 
complet de foame; şi a fost cucerit numai datorită acelui 
dig lung de cinci sute de picioare pe care cardinalul 
Richelieu a pus să fie construit după modelul digului pe 
care Alexandru cel Mare îl ridicase în faţa Tyrului. Digul 
acesta domoli marea şi pe asediaţii din La Rochelle. 
Primarul Guiton, care voia să se îngroape sub ruinele 
oraşului, avu îndrăzneala, după ce se predase fără condiţii, 
să se înfăţişeze lui Richelieu împreună cu garda lui. 
Primarii principalelor oraşe ale hughenoţilor aveau o 
gardă. Lui Guiton i se luă garda, iar oraşului i se luară 
privilegiile. Ducele de Rohan, şeful ereticilor rebeli, duse 
război mai departe; părăsit de englezi, deşi aceştia erau 
protestanți, s-a aliat cu spaniolii, deşi aceştia erau catolici. 
Insă acţiunea hotărâtă a cardinalului Richelieu sili pe 
hughenoți, bătuţi acuma pretutindeni, să se supună. 

Toate edictele care le fuseseră acordate până atunci 
fuseseră nişte tratate cu regii. Richelieu a vrut numaidecât 
ca edictul care a fost dat acuma să poarte numele de 
edictul de graţie. Regele vorbea aici ca un suveran care 
iartă. La Rochelle, insula R6, Olăron, Privas, Pamiers fură 
lipsite de dreptul de-a practica noua religie; încolo a fost 
lăsat neatins Edictul de la Nantes, pe care calviniştii 
întotdeauna l-au socotit drept legea lor fundamentală. 

Pare ciudat că Richelieu, altfel atât de absolut şi de 
îndrăzneţ, nu desfiinţa acest vestit edict. Pricina e că 
atunci el avea în minte alt plan, mai greu poate de 
înfăptuit, dar tot aşa de potrivit cu întinderea ambiţiei lui 
şi cu înălţimea gândurilor sale. Voia să aibă gloria de a 
subjuga spiritele; credea că va putea să facă asta cu 
mintea lui ascuţită, cu puterea pe care o avea şi cu politica 


pe care o ducea. Avea de gând să atragă de partea lui pe 
câţiva predicatori cărora reformaţii le ziceau pe vremea 
aceea miniştri şi care astăzi se cheamă pastori; voia să-i 
facă să mărturisească mai întâi că cultul catolic nu este o 
nelegiuire în faţa lui Dumnezeu, pe urmă să-i ducă încet- 
încet mai departe, să le dea dreptate în câteva puncte 
puţin importante şi totodată în ochii Romei să pară că nu 
le-a dat dreptate de loc. Avea de gând ca pe unii dintre ei 
să-i uluiască, pe alţii să-i ademenească cu daruri şi cu 
favoruri şi să aibă aşadar toate aparențele că i-a adus în 
sânul bisericii, lăsând timpului grija de-a face ce mai 
rămânea de făcut şi având în vedere numai gloria de-a fi 
ori făcut ori pregătit această mare operă şi de a-i face pe 
toţi să creadă că el a fost autorul. Faimosul capucin 
Joseph, de o parte, şi doi pastori ademeniţi, de altă parte, 
începură negociaţiile. Dar se văzu repede că Richelieu se 
încrezuse prea mult în prevederile lui şi că e mai greu să 
pui de acord nişte teologi decât să faci diguri la ocean. 

Richelieu, scârbit, se gândi să zdrobească pe 
calvinişti. Alte griji îl împiedicară. Trebuia să se lupte cu 
mai-marii regatului, cu casa regală, cu casa de Austria şi 
adesea chiar cu Ludovic al XIII-lea. În mijlocul tuturor 
acestor furtuni muri; fu lovit de o moarte timpurie. Lăsă 
toate aceste planuri neînfăptuite şi un nume mai mult 
strălucit decât scump şi venerabil. 

Totuşi, după ce La Rochelle fu cucerită şi edictul de 
graţie fu promulgat, războaiele civile încetară şi nu mai 
fură decât discuţii aprinse. Se tipăriră şi într-o parte şi în 
cealaltă cărţi groase pe care nu le mai citeşte nimeni. 
Clerul şi mai cu seamă iezuiţii încercau să convertească pe 
hughenoți. Pastorii căutau să atragă pe câţiva catolici de 
partea lor. Consiliul regal avea cu ce să se ocupe şi să dea 
hotărâri ba pentru un cimitir de sat de la care se certau 
acele două religii, ba pentru un templu clădit pe un teren 
care fusese altă dată al bisericii, ba pentru o şcoală, ba 
pentru drepturile unui castelan, ba pentru o înmormântare 
sau pentru nişte clopote; dar reformaţii numai rareori 
câştigau procesul. După atâtea devastări şi zbuciume, 


rămăseseră numai ghimpii aceştia. Hughenoţii nu mai 
aveau şef de când ducele de Rohan nu mai era în fruntea 
lor şi de când casa de Bouillon nu mai stăpânea Sedanul. 
Îşi găsiră chiar un merit în faptul că nu se amestecară în 
tulburările Frondei şi ale războaielor civile pe care unii 
prinți, câteva parlamente şi câţiva episcopi le porniră cu 
pretenţia că slujesc pe rege împotriva cardinalului 
Mazarini. 

Cât a trăit acest ministru aproape că nici n-a mai fost 
vorba de religie. Mazarini dădu fără nicio şovăire postul de 
controlor general al finanţelor unui calvinist străin, numit 
Hervart. Toți reformaţii căpătară intrarea în oficiile şi 
suboficiile de percepere a dărilor şi în toate posturile care 
atârnă de ele. 

Colbert, care a înviorat din nou industria naţiunii, şi 
care poate fi socotit drept întemeietorul comerţului, a 
întrebuințat pe mulţi hughenoți în manufacturi, în 
meşteşuguri, în marină. Toate aceste treburi folositoare cu 
care se îndeletniceau potoliră în ei, încetul cu încetul, 
patima epidemică a controversei; iar gloria care timp de 
cincizeci de ani l-a înconjurat pe Ludovic al XIV-lea, 
puterea lui, domnia lui hotărâtă şi viguroasă alungară din 
partidul reformat, ca de altfel din toate păturile statului, 
orice gând de împotrivire. Petrecerile magnifice ale unei 
Curți galante chiar acopereau de ridicol pedantismul 
hughenoţilor. Pe măsură ce bunul-gust sporea, psalmii lui 
Marot şi ai lui Bfeze nu mai puteau să inspire încetul cu 
încetul decât dezgust. Aceşti psalmi, care plăcuseră atât 
de mult la Curtea lui Francisc al II-lea, sub Ludovic al XIV- 
lea nu mai erau buni decât pentru oamenii de rând. 
Filosofia sănătoasă, care începu de pe la mijlocul secolului 
să pătrundă puţin în lume, avea să dezguste şi mai mult pe 
oamenii cu scaun la cap de hărţuieli şi de controverse. 

Dar până să ajungă oamenii să asculte de rațiune, 
chiar spiritul de controversă însuşi putea deocamdată să 
servească la păstrarea liniştii în stat şi iată cum janseniştii, 
care pe-atunci începeau să se bucure de oarecare renume, 
aveau şi ei partea lor de sufragii de la cei care se hrăneau 


cu asemenea subtilităţi: scriau împotriva iezuiţilor şi 
împotriva hughenoţilor; aceştia răspundeau janseniştilor şi 
iezuiţilor; luteranii din provincia Alsaciei scriau împotriva 
şi a unora şi a altora. Un război de condeie între atâtea 
partide, în timp ce statul săvârşea lucruri mari şi 
stăpânirea era foarte puternică, avea să ajungă în scurtă 
vreme o ocupaţie de oameni fără nicio treabă, care 
degenerează mai curând sau mai târziu în indiferenţă. 

Ludovic al XIV-lea era pornit împotriva reformaţilor 
din cauza dojenilor necontenite ale clerului, din cauza 
insinuărilor iezuiţilor, din cauza Curţii de la Roma şi în 
sfârşit din cauza cancelarului Le Tellier şi a fiului acestuia 
Louvois, amândoi duşmani ai lui Colbert şi care voiau să-i 
nimicească pe reformaţi ca rebeli, pentru că Colbert îi 
ocrotea ca fiind nişte supuşi folositori. Ludovic al XIV-lea, 
care de altfel nu ştia nimic din fondul doctrinei lor, îi 
socotea, nu fără oarecare dreptate, ca pe nişte vechi 
răzvrătiți învinşi cu greutate. A început deci să sape, 
încetul cu încetul, din toate părţile deodată, edificiul 
religiei lor. La cel mai mic pretext li se şi închidea câte un 
templu. Li se interzise să se căsătorească cu fete catolice, 
şi aici poate că nu s-a lucrat cu destulă chibzuială: asta 
însemna să nesocoteşti puterea sexului frumos pe care 
Curtea totuşi o cunoştea foarte bine. 

Intendenţii” şi episcopii încercau, cu mijloacele cele 
mai plauzibile, să le ia hughenoţilor copiii. Colbert primi, 
în 1681, ordinul să nu mai angajeze niciun protestant în 
administraţia impozitelor. Hughenoţii au fost excluşi, pe 
cât s-a putut, din breslele de arte şi meserii. Regele, 
tinându-i aşa în jug, nu-i apăsa prea tare. Fu interzisă prin 
decrete orice violenţă împotriva lor. Se amestecară astfel 
insinuările cu asprimile, aşa încât n-a mai fost nicio 
stricteţe decât numai la îndeplinirea formalităţilor justiţiei. 

S-a întrebuințat îndeosebi un mijloc de convertire 
care izbutea de multe ori şi anume banul; dar mijlocul 


5 Intendenţii în vechiul regim francez erau funcţionari superiori care 
exercitau, în provincii, inspecții în numele puterii centrale (n.t.)30 — 
Voltaire — Opere alese, vol. Il 


acesta n-a fost folosit destul. Pellisson fu însărcinat cu 
această treabă secretă. E vorba de acel Pellisson care a 
fost multă vreme calvinist şi e foarte cunoscut prin 
lucrările lui, prin elocinţa lui îmbelşugată şi prin 
devotamentul faţă de administratorul general al finanţelor, 
Fouquét, căruia i-a fost secretar, favorit şi victimă. Avu 
norocul să vadă limpede cum stau lucrurile şi să-şi 
schimbe religia, într-o vreme când o asemenea schimbare 
îl putea duce la funcţii înalte şi la avere. Intră în rândurile 
bisericii, căpătă beneficii ecleziastice şi un post de 
raportor în Consiliul de stat. Pe la 1677, regele îi 
încredinţă venitul mănăstirilor Saint-Germain-des-Pros şi 
Cluny, precum şi veniturile a o treime din beneficiile 
ecleziastice vacante, ca să fie distribuite acelora care ar 
vrea să se convertească. Cardinalul Lecamus, episcop de 
Grenoble, se slujise deja de această metodă. Pellisson, 
însărcinat cu acest departament, trimitea bani în provincii. 
Se căuta să se obţină multe convertiri cu bani puţini. Sume 
mărunte, împărţite săracilor, umflau lista pe care Pellisson 
o înfăţişa regelui din trei în trei luni, încredinţându-l că 
totul pe lume se pleca în faţa puterii lui sau a binefacerilor 
sale. 

Consiliul, încurajat de aceste succese mărunte, pe 
care timpul ar fi putut să le sporească, se încumetă, în 
1681, să dea o declaraţie în care se spunea că copiilor le 
era îngăduit să se lepede de religia lor de la vârsta de 
şapte ani; şi în sprijinul acestei declaraţii au luat de prin 
provincii o mulţime de copii ca să-i silească să se lepede de 
credinţa lor şi părinţilor le-au băgat în casă soldaţi în 
cvartir. 

Din cauza acestei grabe a cancelarului Le Tellier şi a 
fiului său Louvois, în 1681 multe familii din Poitou, din 
Saintonge şi din provinciile vecine au fugit. Străinii s-au 
folosit repede de aceasta. 

Regele Angliei, regele Danemarcei şi mai cu seamă 
oraşul Amsterdam îi poftiră pe coloniştii din Franţa să se 
refugieze în statele lor şi le asigurară traiul. Amsterdam 
chiar a făgăduit să clădească o mie de case pentru fugari. 


Consiliul văzu ce urmări primejdioase avea 
întrebuinţarea prea grabnică a autorității şi se gândi să 
găsească un leac la aceasta tot cu ajutorul autorităţii. Toţi 
vedeau acuma cât de folositori erau meseriaşii într-o ţară 
în care înflorea comerţul şi în care o marină puternică lua 
fiinţă. Se hotărî ca toţi acei meseriaşi care vor încerca să 
fugă să fie pedepsiţi cu trimiterea la galere. 

Mai multe familii calviniste începură să-şi vândă 
casele. Imediat apăru o declaraţie care confiscă toate 
imobilele în cazul când vânzătorii plecau din ţară în 
termen de un an de la vânzare. Măsuri din ce în ce mai 
aspre fură luate împotriva pastorilor. La cea mai mică 
contravenţie li se închideau templele. Toate rentele lăsate 
consistoriilor prin testament fură date spitalelor. 

Învăţătorii calvinişti nu mai avură voie să aibă elevi. 
Pastorii trebuiră să plătească bir ca ţăranii; primarilor 
protestanți li se luară titlurile de nobleţe. Ofițerii casei 
regale şi secretarii regelui care erau protestanți primiră 
ordin să-şi părăsească slujbele. Nu mai fură admişi 
protestanți nici printre notari, nici printre avocaţi, nici 
chiar în funcţia de procurorif. 

Clericii catolici erau îndemnați să facă prozeliţi, 
pastorii protestanți nu aveau voie să facă şi, dacă erau 
prinşi, erau pedepsiţi cu exilul pe toată viaţa. Toate aceste 
dispoziţii erau cerute în mod public de clericii francezi. La 
urma urmei, ei erau la dânşii acasă şi nu voiau să împartă 
nimic cu nişte venetici băgaţi în casă cu de-a sila. 

Peilisson continua să cumpere convertiți; însă 
doamna  Hervart, văduva  controlorului general al 
finanţelor, minată de acel zel religios care se observă 
întotdeauna la femei, cheltui, ca să împiedice convertirile, 
tot atâtea parale cât cheltuia Peilisson ca să le facă. 

(1682) In sfârşit hughenoţii îndrăzniră să se 
răzvrătească în câteva locuri. În Vivarais şi în Dauphine se 
adunară pe unde fuseseră templele, acum dărâmate. Fură 


6 In vechiul regim francez, procurorul era un funcţionar ministerial 
însărcinat cu îndeplinirea formalităţilor de procedură la tribunale; 
astăzi, avoui (n.t.). 


atacați; ei se apărară. Asta era doar o foarte slabă scânteie 
din focul vechilor războaie civile. Vreo două, trei sute de 
nenorociţi, fără conducător, fără fortărețe şi chiar fără 
niciun plan de luptă, fură împrăştiaţi într-un sfert de ceas: 
Înfrângerea fu urmată de  suplicii.  Intendentul 
Dauphineului puse să-l tragă pe roată pe nepotul 
pastorului Chamier, care redactase Edictul de la Nantes. El 
este acum printre cei mai străluciți martiri ai sectei şi 
numele de Chamier a fost multă vreme venerat la 
protestanți. 

(1683) Intendentul Languedocului porunci să fie tras 
de viu pe roată predicatorul Chemel. Alţi trei predicatori 
fură şi ei osândiţi la această caznă iar alţi zece urmau să 
fie spânzurați; fugind la vreme au scăpat, aşa că au fost 
executaţi numai în efigie. 

Toate acestea răspândeau groaza şi în acelaşi timp 
sporeau împotrivirea. Se ştie că oamenii, cu cât suferă mai 
mult din cauza religiei lor, cu atâta ţin mai mult la ea. 

Atunci unii şi alţii îl convinseră pe rege că, după ce 
se trimiseseră misionari în toate provinciile, trebuia acuma 
să se trimită dragoni. Aceste silnicii fură făcute cam fără 
motiv; ele erau urmările spiritului care stăpânea atunci la 
Curte şi anume că totul trebuia să se plece în faţa numelui 
lui Ludovic al XIV-lea. Nimeni nu se gândea că hughenoţii 
nu mai erau aceia de la Jarnac, de la Moncontour şi de la 
Contras, că patima războaielor civile se potolise, că acea 
boală lungă degenerase în lâncezeală, că toate lucrurile îşi 
au vremea lor în omenire, că dacă părinţii fuseseră rebeli 
sub Ludovic al XIII-lea, copiii erau supuşi sub Ludovic al 
XIV-lea. Lumea vedea că în Anglia, în Olanda, în Germania 
mai multe secte, care în secolul trecut se uciseseră între 
ele, acuma trăiau în bună pace, tot în aceleaşi locuri ca şi 
altă dată. Totul dovedea că un rege absolut putea foarte 
bine să fie slujit şi de catolici şi de protestanți. Luteranii 
din Alsacia erau în privinţa asta o mărturie autentică. 

Regina Christina avusese dreptate să spună, într-o 
scrisoare, cu prilejul acestor silnicii şi al acestor emigrări: 
„Socot că Franţa e acum ca un bolnav căruia i se taie 


braţele şi picioarele, ca să i se trateze o boală pe care 
blândeţea şi răbdarea ar fi vindecat-o cu totul”. 

Ludovic al XIV-lea, care, cucerind Strasbourgul în 
1081, ocrotea acolo luteranismul, putea să îngăduie în 
statele lui calvinismul, pe care timpul ar fi putut să-l 
desființeze, aşa cum micşorează încet, încet numărul 
luteranilor din Alsacia. Se putea închipui oare că, dacă un 
maro număr de oameni vor fi supuşi cu forţa, nu se va 
pierde un număr şi mai mare, care, cu toate odiclele şi cu 
toate opreliştile, vor scăpa cu fuga de o silnicie socotită de 
toţi drept o prigoană cumplită? Şi de ce, în sfârşit, să-i faci 
pe mai bine de un milion de oameni să urască un nume 
scump şi preţios căruia pe vremea aceea şi protestanții, şi 
catolicii, şi francezii, şi străinii îi alăturaseră pe acela de 
mare? Ar fi fost chiar o politică bună dacă ar fi fost păstraţi 
calviniştii ca o împotrivire faţă de necontenitele pretenţii 
ale Curţii de la Roma. Tocmai atunci regele rupsese pe faţă 
legăturile cu Inocenţiu al Xl-loa, duşman al Franţei. 
Ludovic al XIV-lea, însă, împăcând interesele religiei cu 
acelea ale mândriei sale, a vrut în acelaşi timp cu o mână 
să umilească pe papă şi cu cealaltă să zdrobească pe 
calvinişti. 

Voia, cu aceste două treburi, să dobândească 
strălucirea gloriei, strălucire pe care o preţuia cu idolatrie 
în orice făcea. Episcopii, câţiva intendenţi, consiliul în 
întregime, toţi îl încredinţară că soldaţii lui, numai 
arătându-se, vor isprăvi coca ce darurile şi misionarii lui 
începuseră. El crezu că face doar un act de autoritate, dar 
cei cărora le transmise această autoritate se folosiră de ea 
cu o foarte mare asprime. 

Către sfârşitul lui 1084 şi începutul lui 1685, în timp 
ce Ludovic al X. IV-lea, mereu zdravăn înarmat, nu se 
temea de niciun vecin, trupele fură trimise în toate oraşele 
şi în toate castelele în care erau protestanți mai mulţi; şi 
fiindcă dragonii, care pe vremea aceea erau destul de rău 
disciplinaţi, au săvârşit cele mai multe samavolnicii, 
această expediţie a căpătat numele de dragonada. 

Hotarele ţării erau păzite cu cea mai mare grijă ca să 


nu poată fugi cei pe care voiau să-i întoarcă iar la biserica 
catolică. Era ca un fel de vânătoare făcută pe o mare 
întindere. 

Un episcop, un intendent sau un subdelegat, un 
preot, sau oricine avea această cădere mergea în fruntea 
soldaţilor. Strângeau laolaltă familiile calviniste cele mai 
de seamă, mai ales pe acelea despre care se credea că 
erau mai uşor de convertit. Acestea se lepădau de religia 
lor în numele celorlalte, iar îndărătnicii erau daţi pe mâna 
soldaţilor, care aveau voie să facă cu dânşii tot ce voiau, 
numai să-i omoare nu. Au fost totuşi câţiva oameni 
torturați aşa de cumplit, încât au murit din cauza asta. 
Copiii refugiaților în străinătate mai strigă şi astăzi 
împotriva acestei prigoniri a părinţilor lor; o compară cu 
cele mai aspre prigoane pe care le-a îndurat biserica 
creştină în primele secole. 

Ciudat contrast era şi acesta că din sânul unei Curți 
voluptuoase, în care domneau blândeţea, gingăşia şi 
farmecul unei lumi alese, porneau nişte ordine atât de 
aspre şi de nemiloase. Marchizul de Louvois şi-a pus în 
treaba asta toată firea lui neînduplecată; se vedea aici 
aceeaşi minte care voise să acopere cu apă Olanda şi care 
mai târziu a prefăcut în cenuşă Palatinatul. Sunt scrisori 
de la el, chiar din anul acela 1685, în care găsim vorbele 
acestea: „Majestatea-sa vrea ca toţi aceia care nu vor să 
treacă la religia sa să fie trataţi cu cea mai mare asprime; 
şi cei care vor avea proasta mândrie de-a vrea să rămână 
cei din urmă, trebuie siliţi cu cea mai mare străşnicie”. 

Parisul a scăpat de aceste samavolnicii; strigătele s- 
ar fi auzit până în preajma tronului. Poţi să-i năpâstuieşti 
pe oameni, dar tânguirile lor nu-i plăcut să le auzi. 

(1685) în timp ce templele erau dărâmate 
pretutindeni şi în provincii lepădarea de calvinism era 
cerută cu arma în mână, Edictul de la Nantes fu în sfârşit 
desfiinţat, în octombrie 1685; s-a isprăvit astfel dărâmarea 
unui edificiu care era deja săpat pe dedesubt din toate 
părţile. 

Camera edictului fusese desfiinţată mai înainte. S-a 


dat ordin consilierilor calvinişti să-şi părăsească slujba. 
Apărură unul după altul o mulţime de decrete ale 
consiliului, care aveau de scop să stârpească tot ce mai 
rămăsese din religia proscrisă. Cel mai cumplit din toate a 
fost ordinul să fie smulşi presupuşilor reformaţi copiii şi să 
fie daţi celor mai apropiate rude catolice, ordin împotriva 
căruia natura protesta atât de tare încât n-a fost aplicat. 

In acest celebru edict care a revocat pe cel de la 
Nantes s-a pregătit un eveniment cu totul contrar scopului 
urmărit. Scopul era ca să fie aduşi calviniştii din nou la 
biserica catolică. Gourville, om cu scaun la cap, când 
Louvois 11 întrebase ce-i de făcut, îi propusese acestuia să 
închidă pe toţi pastorii şi să nu dea drumul decât acelora 
care, câştigaţi pe ascuns cu bani, s-ar lepăda pe faţă de 
religia lor şi ar ajuta în acest chip la convertirea celorlalţi 
mai mult decât misionarii şi soldaţii. În loc să se urmeze 
acest sfat politic, s-a dat ordin prin edict tuturor pastorilor, 
care nu voiau să se convertească, să iasă din ţară până în 
două săptămâni. Era o greşeală să crezi că, dacă alungi pe 
păstori, cea mai mare parte din turmă nu va pleca şi ea. 
Insemna să te încrezi prea mult în puterea ta şi să nu 
cunoşti oamenii dacă îţi închipuiai că atâtea inimi rănite şi 
atâtea imaginaţii înfierbântate de gândul muceniciei, mai 
cu seamă în ţinuturile meridionale ale Franţei, nu vor fi 
gata să înfrunte orice numai să poată pleca în străinătate, 
să-şi arate statornicia şi mândria exilului lor printre atâtea 
naţiuni care, pizmuind pe Ludovic al XIV-lea, aşteptau cu 
braţele deschise pe aceşti fugari. 

Bătrânul cancelar Le Tellier, seninind edictul, strigă 
plin de bucurie: „Nune dirnittis ser cum tuuni. Domine... 
quia viderunt oculi mei salutare tuuni'. Nu” ştia că iscălea 
una din cele mai mari nenorociri ale Franței.’ 


7 Acum slobozi pe robul lan, Doamne... fiindcă ochii mei au văzul cum 
li sc închina toţi (n.t.). 

8 Dacă citeşti Cuvintarea funebră a lui Rossuet la moarlea lui l,e Tellier, 
vezi că acest cancelar e un om drcpl şi 1111 0111 mare. Dacă citeşti 
Analele părintelui de SaintPierre, vezi că e un curtean laş şi primejdios, 
un calomniator dibaci, despre care contele de Oramuiont spunea odată, 


Fiul său, Louvois, se înşela iar când credea că e de 
ajuns un ordin iscălit de mâna lui ca să fie păzite toate 
graniţele şi toate coastele împotriva acelora care îşi făceau 
din fugă o datorie. Meşteşugul care se îndeletniceşte cu 
înşelarea legii e întotdeauna mai tare decât autoritatea. 
Era destul să cumperi câţiva grăniceri şi îi făceai scăpaţi 
pe toţi cei care voiau să fugă. În trei ani, aproape cincizeci 
de mii de familii au ieşit din ţară şi după aceea au mai 
plecat şi altele. Ele au dus în străinătate meşteşugurile, 
manufacturile, bogăţia. Aproape tot nordul Germaniei, 
tinut încă rustic şi lipsit de industrie, căpătă o faţă nouă 
datorită acestor mulţimi transplantate. Ele umplură oraşe 
întregi. Stofele, fireturile, pălăriile, ciorapii, care mai 
înainte se cumpărau din Fran (a, fură fabricate acum de 
aceşti oameni. Un cartier întreg din Londra a fost populat 
cu înătăsari francezi; alţii duseră acolo meşteşugul şlefuirii 
cristalelor, meşteşug care dispăru atunci din Franţa. Se 
mai găseşte şi acum foarte des în Germania aurul pe care 
l-au dus cu ei refugiații”. Franţa pierdu astfel vreo cinci 
sute de mii de locuitori, o cantitate nemaipomenită de bani 
şi mai cu seamă meşteşuguri cu care duşmanii ei se 
îmbogăţiră. Olanda a câştigat din asta ofiţeri foarte buni şi 
soldaţi. Prinţul de Orania şi ducele de Savoia avură 
regimente întregi de refugiaţi. Suveranii Savoiei şi ai 
Piemontului, care se purtaseră atât de crud cu reformaţii 
din ţările lor, tocmeau soldaţi pe cei din Franţa; şi desigur 
că nu din zel religios prinţul de Orania îi înrola. Au fost 
unii care s-au aşezat tocmai la Capul Bunei Speranţe. 
Nepotul celebrului Duquesne,  locotenent-general al 
marinei, a întemeiat o mică colonie la capătul acela al 
pământului; colonia n-a prosperat; cei care s-au îmbarcat 
ca să ajungă acolo au pierit în cea mai mare parte. Totuşi 


cînd la văzul ieşind de la o consfătuire inlrc patru ochi cu regele: „Parcă 
aş vedea 1111 dihor caro tocmai a sfirlecal nişte pui şi acuma işi linge 
bolul plin de sîngcle lor" (n.a.). 

91 Contele d'Avaux, in scrierile lui, spune că i s'a raportat că la Londra 
s'au bătut şaizeci de mii de pfunzi din aurul pe care lau adus refugiații ; 
raportul care i s'a făcut a fost exagerai (n.a.). 


mai sunt şi azi rămăşiţe din colonia aceea vecină cu 
hotentoţii. Francezii s-au împrăştiat mai tare decât evreii. 

Zadarnic se umplură închisorile şi galerele cu cei 
care au fost arestaţi pe când fugeau. Ce să faci cu atâţia 
nenorociţi, întăriţi în credinţa lor de chinurile pe care le 
îndurau? Cum să laşi la galere pe nişte oameni ai legii sau 
pe nişte bătrâni infirmi? Vreo câteva sute fură îmbarcaţi şi 
trimişi în America. În sfârşit consiliul îşi închipui că, atunci 
când ieşirea din ţară nu va mai fi oprită, spiritele 
nemaifiind îmboldite de plăcerea ascunsă a neascultării, 
vor fi mai puţine plecări. Consiliul se înşelă şi de data asta; 
şi după ce porţile au fost deschise, ele au fost, în chip 
zadarnic, închise din nou. 

În 1685 li s-a interzis calviniştilor să aibă servitori 
catolici, de teamă ca nu cumva stăpânii să strice pe 
servitori; în anul următor, alt edict le porunci să dea 
drumul servitorilor hughenoți pentru ca aceştia să poată fi 
arestaţi ca vagabonzi. În felul cum erau prigoniţi nu era 
ceva statornic, era numai intenţia de a-i asupri ca să se 
convertească. 

După ce toate templele fură distruse şi toţi miniştrii 
exilați, trebuia acum ca aceia care se schimbaseră din 
convingere sau de frică să fie menţinuţi în religia catolică. 
Rămăseseră peste patru sute de mii în toată ţara.!* Aceştia 
erau obligaţi să meargă la biserică şi să se împărtăşească. 
Unii dintre ei, care după ce primiseră anafura o 
aruncaseră, fură osândiţi să fie arşi de vii. Trupurile celor 
care nu voiau să li se facă maslu înainte de moarte erau 
târâte pe stradă şi aruncate la gunoi. 


10 Sa publicat de mai multe ori că mai sînt în Frar.ţa trei milioane de 
reformaţi. Această exagerare nu se poate tolera. Domnul de Bâville 
spunea că in Languedoc nu sînt nici o sută de mii, şi ce spunea era 
exact. In Paris nu sînt nici cincisprezece mii; în multe oraşe şi provincii 
întregi nu e nici unul. Protestanţii care locuiesc în Paris sînt îngropaţi din 
ordinul poliţiei. Numărul morţilor este deci cunoscut din rapoartele 
poliţiei şi de aici rezultă că protestanții formează cam a zecea parte din 
populaţie, cu tot cu străini. N-ar fi de mirare ca protestanții aruncaţi de 
lege în clasele care se înmulţesc mai tare să fi sporit de două ori şi mai 
bine de la revocarea Edictului de la Nantes (n.a.). 


Orice persecuție stârneşte prozeliţi, atunci când loveşti în 
timpul fierbinţelii entuziasmului. Calviniştii se adunară 
pretutindeni ca să-şi cânte psalmii, cu toată pedeapsa cu 
moartea îndreptată împotriva acelora care vor ţine 
adunări. Erau pedepsiţi cu moartea şi pastorii care se 
întorceau în ţară, iar cei care îi denunţau căpătau cinci 
mii cinci sute de franci răsplată. Câţiva s-au întors şi au 
pierit de ştreang sau traşi pe roată.!! 


11* Toate aceste silnicii, care dezonorează domnia lui Ludovic al 
XIVNaţiunea însăşi îl înşela: în tipetele supuşilor săi nevinovaţi care 
mureau pe roată sau pe rug, lumea ridica în slavă dreptatea lui, ba 
chiar şi mărinimia lui. In scrisorile, în memoriile vremii se vorbeşte 
des de sîngerosul Bâville ca de un om mare. Asta e soarta nenorocită 
a oricărui rege care se încrede în nişte preoţi şi care, înşelat de 
aceştia, îşi lasă națiunea să geamă sub jugul superstiţiei. Ludovic 
iubea gloria şi cumpăra cu bani în chip ruşinos conştiinţa supuşilor 
săi; voia ca legile să domnească şi trimitea soldaţi să trăiască pe 
spinarea celor care nu gîndeau aşa cum gindca duhovnicul lui. 


Era măgulit cînd lumea îi spunea că are o minte plină de măreție şi 
iscălea în fiecare lună edicte în care se hotăra de ce religie trebuiau 
să fie rindaşii, maeştrii de scrimă şi maeştrii de călărie; îi plăcea 
cuviinţa şi soldaţii trimişi din porunca lui băteau cu biciul pe felele 
protestante ca să le convertească. 


Să ne fie îngăduit să facem aici cîteva reflecţii asupra cauzelor ultimelor 
noastre tulburări religioase. 

Spiritul reformaţilor n'lea, s-au săvirşit pe vremea cînd, dezgustat 
de doamna de Montespan, subjugat de doamna de Main tenon, regele 
începuse să se lase pe mina duhovnicilor lui. Aceste legi care violau 
ccle mai de seamă drepturi ale omului, precum şi toate sentimentele 
umanităţii, erau cerute de cler şi înfăţişate de iezuiţi penitentului lor ca 
un mijloc dea şterge păcatele pe care le săvirşise cu amantele lui. li 
dădeau ca model pe Constantin cel Mare, pe Theodosius şi pe încă vreo 
cîţiva ticăloşi ai Imperiului Bizantin. Niciodată miniştrii lui, sclavi ai 
preoţilor şi tirani ai naţiunii, nau îndrăznit să'i arate nici zădărnicia, nici 
cruzimile care erau urmarea legilor lui. 

“a fost republican decît numai în ţările în care suveranii iau duşmănit. 
Clerul protestant al Danemarcei a fost unul din principalii agenţi ai 
mişcării care a instaurat autoritatea absolută. In Franţa, sub Ludovic al 
XIIIlea, pastorii protestanți cei mai luminaţi au scris ca să îndemne 
popoarele să asculte de legile regelui, în afară doar de cazul cînd legile 
prescriu în chip holărit o faptă potrivnică legii lui Dumnezeu. Totuşi erau 
siliţi să facă lucruri pe care ei le considerau drept fapte de idolatrie. 


Secta, deşi părea zdrobită, a trăit mai departe. A tras 
nădejde, în războiul din 1689, că regele Wilhelm, după ce 
detronase pe cumnatu-său care era catolic, va sprijini 
calvinismul din Franţa; dar nădejdea i-a fost zadarnică. În 
războiul din 1701 însă, rebeliunea şi fanatismul izbucniră 
în Languedoc şi în ţinuturile vecine. 

Această rebeliune a fost stârnită de nişte prorociri. 
Prezicerile au fost întotdeauna un mijloc cu care au fost 
ademeniţi proştii şi au fost înfierbântaţi fanaticii. Din o 
sută de fapte pe care şiretlicul le prezice, dacă 
întâmplarea aduce numai pe unul singur, toate celelalte 
sunt uitate şi numai acela rămâne drept chezăşie a 
bunăvoinţei lui Dumnezeu şi drept dovadă că s-a întâmplat 
un miracol. Dacă nicio prezicere nu se împlineşte, ele sunt 
explicate şi li se dă alt înţeles; entuziaştii îl primesc şi 
neghiobii îl cred. 

Pastorul Jurieu a fost unul din cei mai înflăcăraţi 
proroci. Mai întâi a început să spună că el e mai straşnic 


Erau nevoiţi, din pricina a o sumedenie de mici nedreptăţi, să se arunce 
în braţele răzvrătiţilor, cînd ar fi fost destul numai să se îndeplinească 
cu fidelitate prescripţiile Edictului de la Nantes şi aceşti răzvrătiți ar fi 
pierdut sprijinul reformaţilor. Acest Edict de la Nantes, în adevăr, 
semăna mai mult cu o convenţie între două părţi decit cu o lege dată 
de un rege supuşilor săi. O toleranţă absolută ar fi fost de mai mult 
folos naţiunii, mai dreaptă, mai potrivită pentru păstrarea păcii, decit o 
toleranţă mărginită; Henric al IV-lea, însă, na îndrăznit so acorde ca să 
nu supere pe catolici; iar protestanții nu se bizuiau pe autoritatea lui 
aşa de mult încît să se mulţumească cu o lege de toleranţă, oricît ar fi 
fost ea de largă. 


lar fi fost uşor lui Richelieu, şi încă şi mai uşor lui Ludovic al XIV-lea, să 
repare această neregulă, lărgind toleranța acordată de edict şi 
desfiinţind restul. Richelieu, insă, din nefericire, scrisese citeva 
lucrări proaste de teologie şi protestanții le criticaseră cu asprime. 
Ludovic al XIV-lea, crescut şi condus de preoţi cînd era tînăr, 
înconjurat de femei, care aveau şi slăbiciunile credinţei, şi 
slăbiciunile dragostei, şi de miniştri, care credeau că au nevoie să se 
învăluie în mantia ipocriziei, na putut niciodată să ridice măcar un 
colţ al pînzei pe care superstiţia i-o pusese pe ochi. El credea că 
cineva nu poate să fie hughenot de bună'credinţă decit numai dacă 
nu'i instruit; şi josnicia curtenilor lui, care, vînzîndu'şi conştiinţa, se 
făceau că se convertesc din convingere, îi întărea această părere. 


decât unul Cotterus, decât un mai ştiu carecristine, decât 
Justus Velsius, decât Drabitius, tot oameni pe care el îi 
socoteşte inspirați de Dumnezeu. Pe urmă mai că s-a 
aşezat alături de autorul Apocalipsului şi de sfântul Pavel; 
partizanii lui, sau mai degrabă duşmanii lui, bătură în 
Olanda o medalie cu această inscripţie: Jurius propheta. 
Jurieu timp de opt ani a tot prorocit că poporul lui 
Dumnezeu va scăpa de robie. Şcoala lui de profeție era în 
munţii din Dauphin6, din Vivarais şi din Cevennes, ţinut 
foarte potrivit pentru preziceri, plin de ignoranţi şi de 
minţi zvăpăiate, înfierbântate de căldura climei de acolo şi 
încă şi mai tare de predicatorii lor. 

Prima şcoală de profeție a fost înfiinţată într-o 
sticlărie, pe un munte din Dauphin6, numit Peira; un 
hughenot bătrân, pe care îl chema de Serre, vesti acolo 


Miniştrii lui alegeau parcă mijloacele cele mai sigure ca săi silească pe 
protestanți să se răzvrătească: la insulte se adăugau silniciile, 
femeile erau batjocorite, copiii erau luaţi de lîngă părinţii lor. Era 
parcă o plăcere să'i necăjeşti, să'i aduci la desperare cu nişte legi 
adeseori opuse între ele, insă întotdeauna asupritoare şi care se 
iveau de la o lună la alta. Nu'i de mirare deci că au fost printre 
protestanți fanatici şi că acest fanatism a stîrnit cu timpul răzvrătiri. 
Acestea izbucniră în C6vennes, ţinut pe vremea aceea inac’ ccsibil, 
locuit de o populaţie pe jumătate sălbatică şi care nu fusese 
niciodată subjugată nici cu legi, nici cu obiceiuri. Acest ţinut era dat 
pe mîna unui intendent iute la fire, fără nici un sentiment de omenie, 
amestecînd disprețul şi batjocura cu cruzimea, al cărui suflet găsea o 
plăcere barbară in torturi lungi şi meşteşugite şi care, unealtă 
ambițioasă şi slugarnică a despotismului şi a superstiţiei stăpînului 
său, voia cu omoruri şi cu asuprirea unei provincii să merite cinstea 
de'a fi ccl mai mare asupritor al naţiunii. 


Care au fost roadele prigoanelor lui Ludovic al XIV-lea ? O mulţime din 
cei mai buni supuşi ducînd în ţări străine bogăţiile şi iscusinţa lor; 
armatele duşmanilor lui sporite cu regimente franceze care la vitejia 
lor firească adăugau patima fanatismului şi a răzbunării; pumnalele 
din Europa îndreptate cu ură împotriva lui; un război civil pe lîngă 
nenorocirile unui război cu străinătatea; teama ca nu cumva 
francezii înşişi să dea drumul străinilor să năvălească în ţară şi 
umilitoarea nevoie dea încheia un tratat cu un lucrător brutar. 


lată ce ridica în slăvi clerul în predicile lui şi ce consacra linguşirea în 
inscripţii şi pe medalii. 


dărâmarea Babilonului şi reclădirea Ierusalimului. Arăta 
copiilor cuvintele din Scriptură care spun: „Când trei sau 
patru se adună în numele meu, duhul meu este printre ei; 
şi cu un grăunte de credinţă poţi muta munţii din loc”. Şi 
după aceea primea duhul; i-l dădeau suflându-i în gură 
fiindcă se spune în Evanghelia lui Matei că Iisus, înainte de 
moarte, a suflat peste ucenicii lui. De Serre îşi ieşea din 
fire, era apucat de spasmuri, glasul i se schimba, apoi 
rămânea nemişcat, cu priviri rătăcite, cu părul zburlit, 
după vechiul obicei cunoscut de toate naţiunile şi după 
regulile demenţei transmise din veac în veac. Copiii 
primeau astfel darul profeţiei; şi dacă nu mutau munţii, 


După dinsul, protestanții au fost liniştiţi şi supuşi. Albâroni concepu în 
chip inutil proiectul absurd de ai răzvrăti împotriva regentului, adică 
împotriva unui prinţ pe care mintea lui, înţelepciunea politică şi firea 
lui îl făceau să fie tolerant, şi să-şi dea astfel un suveran penitent al 
iezuiţilor, şi care îşi plecase capul sub jugul ruşinos al Inchiziției. In 
timpul ministeriatului ducelui de Bourbon, episcopul de Fr4jus, care 
conducea treburile ecleziastice, dădu în 172'» împotriva 
protestanților o lege mai aspră decit aceea a lui Ludovic al XIVilea; 
această lege nu stîrni tulburări pentru că episcopul se feri so aplice 
cu stricteţe. Tot aşa de indiferent ca şi regentul în ce priveşte religia, 
el voia numai să capete pălăria de cardinal, cu toată împotrivirea 
ascunsă a ducelui de Bourbon. Trăda, purtîndu'se astfel, şi ţara, şi pe 
suveranul care îi acordase încrederea; dar care preot nu trădează 
atunci cînd cardinalatul e preţul trădării ? 

Sub Ludovic al XV-lea, protestanții fură trataţi cu mai multă blîndeţe, 

fără ca totuşi să se fi schimbat legile îndreptate împotriva lor: averea 

lor, situaţia lor şi aceea a copiilor lor nu se sprijină decît pe buna” 
credinţă. Nu pot face nici un act religios fără să nu fie pedepsiţi cu 
trimiterea la galere; sînt excluşi nu numai din slujbele de cinste, dar 
chiar şi din cea mai mare parte din meserii. Să tragem nădejde că 
raţiunea, care odată şi odată va învinge fanatismul, şi politica 
înţeleaptă, care întotdeauna biruie superstiţia, vor înlătura în sfirşit 
aceste legi. Toleranţa există în toată Europa, afară de Italia, Spania şi 

Franţa; America cheamă la ea meşteşugurile şi dă libertate, toleranţă şi 

avuţie oricărui om care, avînd o meserie, vrea să'şi părăsească ţara. 

Politica bună nu va îngădui nişte legi care pun în contradicţie dragostea 

firească de patrie cu interesul şi cu conştiinţa; aceste legi ar putea chiar 

să provoace emigraţi şi mai stricătoare decit cele din secolul trecut şi 
să ne facă să pierdem în scurtă vreme toate avantajele comerţului care 

îşi are izvorul în revoluţia din America (n.a.). 


asta era din pricină că aveau credinţă destulă ca să 
preamărească Duhul Sfânt, dar n-aveau atâta cât trebuia 
ca să facă minuni; de aceea îşi sporeau şi mai mult zelul ca 
să poată căpăta şi darul acesta. 

In timp ce ţinutul C6 vennes era astfel şcoala 
entuziasmului, pastori cărora li se spuneau apostoli se 
întorceau pe ascuns ca să propovăduiască. 

Claude Brousson, dintr-o familie cu vază din Nîmes, 
om elocvent şi plin de zel, foarte stimat în străinătate, se 
întoarse în ţară în 1698; aici nu numai că fu învinuit că şi-a 
îndeplinit slujba în ciuda edictelor, dar mai fu învinuit că, 
cu zece ani mai înainte, a avut legături cu duşmanii 
statului. Într-adevăr, el plănuise să aducă trupe engleze şi 
savoiarde în Languedoc. Planul acesta, scris de mâna lui şi 
adresat ducelui de Schomberg, fusese de multă vreme 
interceptat şi se găsea acum în mâinile intendentului 
provinciei. Brousson, care mergea din oraş în oraş, fu prins 
la Oleron şi dus în citadela din Montpellier. Intendentul şi 
judecătorii lui îl interogară; el răspunse că era apostolul lui 
lisus Cristos, că primise Duhul Sfânt, că nu avea voie să 
descopere unde era comoara credinţei şi că datoria lui era 
să împartă fraţilor lui pâinea cuvântului. Il întrebară dacă 
apostolii făcuseră în beris planuri de răzvrătire a 
provinciilor; îi arătară scrisoarea aceea nenorocită şi 
judecătorii îl osândiră, toţi într-un glas, să fie tras pe 
roată. (1698) A murit aşa cum mureau pe vremuri 
mucenicii. Toată secta, departe de a-l socoti drept un 
criminal de stat, nu văzu în el decât un sfânt care îşi 
pecetluise cu sângele lui credinţa; şi au tipărit o carte 
Mucenicia domnului de Brousson. 

După asta, prorocii s-au înmulţit şi spiritul răzvrătirii 
a sporit. În 1703, printr-o întâmplare nenorocită, un preot 
din familia Du Chaila, inspector al misiunilor, căpătă de la 
Curte un ordin ca să trimită la mănăstire două fiice ale 
unui gentilom convertit de curând. In loc să le ducă la 
mănăstire, le duse mai întâi la el la castel. Calviniştii, 
prinzând de veste, s-au strâns mai mulţi, s-au dus la 
castel, au spart uşile şi au beos pe cele două fete şi pe alţi 


prizonieri. Răzvrătiţii după aceea au pus mâna şi pe 
părintele Du Chaila şi i-au spus că, dacă vrea să treacă la 
religia lor, îl lasă în viaţă. El n-a primit. Atunci un proroc a 
btrigat: „Dacă nu vrei, atunci mori, Duhul Sfânt te 
osândeşte, păcatul tău te învinuieşte”. Şi l-a Impugşcat. 
După aceea au prins pe perceptorii capitaţiei şi i-au 
spânzurat cu catastif urile agăţate de gât. Pe urmă, cum 
întâlneau un preot, se repezeau la el şi-l omorau. Urmăriţi, 
s-au ascuns prin păduri şi printre stânci. Numărul lor 
spori; prorocii şi prorociţele lor vestiră din partea lui 
Dumnezeu ridicarea Ierusalimului şi prăbuşirea 
Babilonului. Un abate numit La Bourlie veni la dânşii în 
ţinuturile sălbatice în care se adăpostiseră şi le aduse bani 
şi arme. 

Acest abate era fiul marchizului de Guiscard, 
subguvernator regal, unul din cei mai înţelepţi oameni ai 
regatului. Fiul nu era vrednic de un asemenea tată. 
Refugiat în Olanda din cauza unei nelegiuiri, venise acuma 
să aţâţe la răzvrătire pe cei din C6 vennes. Câtva timp 
după aceea a plecat la Londra şi aici fu arestat în 1711 
pentru că a trădat guvernul englez, după ce îşi trădase 
ţara. Adus în faţa consiliului, luă de pe masă un briceag 
din acelea lungi cu care poţi să şi omori pe cineva şi răni 
cu el pe cancelarul Robert Harley, ajuns mai târziu conte 
de Oxford. Fu pus în lanţuri şi dus la închisoare. Luând-o 
înaintea torturii, şi-a făcut seama singur. Aşadar omul 
acesta, în numele englezilor, al olandezilor şi al ducelui de 
Savoia, i-a încurajat pe fanatici şi le-a făgăduit ajutoare 
puternice. 

(1703) o mare parte din ţară îi sprijinea pe ascuns. 
Lozinca lor de luptă era: Desființarea dărilor şi libertatea 
conştiinţei. Lozinca asta ademeneşte poporul. Răzvrătirea 
asta îndreptăţea în ochii poporului planul lui Ludovic al 
XIV-lea de-a stârpi calvinismul; dar dacă nu s-ar fi revocat 
Edictul de la Nantes, această răzvrătire nu s-ar fi 
întâmplat. 

Regele trimise mai întâi pe mareşalul de Montrevel 
cu câteva trupe. Mareşalul se război cu aceşti nenorociţi 


cu o barbarie care o întrecu pe a lor. Prizonierii fură traşi 
pe roată sau arşi; dar şi soldaţii care cădeau în mâinile 
răzvrătiţilor piereau de o moarte cumplită. Regele, silit să 
poarte război în toate părţile, nu putea trimite împotriva 
lor decât puţine trupe. Era şi greu să le dai de urmă 
printre stânci, pe unde era aproape cu neputinţă de 
pătruns pe vremea aceea, prin peşteri, prin păduri prin 
care ei umblau pe drumuri nebătute şi din care îi vedeai 
deodată că ies şi se reped ca nişte fiare sălbatice. Odată 
chiar au înfrânt în luptă regulată nişte trupe din marină. 
Rând po rând au fost trimişi împotriva lor trei mareşali ai 
Franţei. 

După mareşalul de Montrevel a venit, în 1704, 
mareşalul de Villars. Fiindcă să-i găsească era şi mai greu 
decât să-i bată, mareşalul de Villars, după ce s-a făcut 
temut, le propuse o amnistie. Unii din ei primiră, pentru că 
văzuseră că nu căpătaseră ajutorul făgăduit de ducele de 
Savoia, care, la fel cu mulţi alţi suverani, îi prigonea la el 
acasă, dar voise să-i ocrotească la duşmanii lui. 

C. El mai cu vază dintre şefii lor şi singurul care e 
vrednic să fie pomenit era Jean Cavalier. Mai târziu l-am 
văzut şi eu în Olanda şi în Anglia. Era un bărbat mărunţel 
şi blond, cu o faţă blinda şi plăcută. În partidul lui purta 
numele de David. Din lucrător brutar ajunsese şeful unei 
mulţimi destul de mari, la vârsta de douăzeci şi trei de ani, 
datorită curajului lui şi cu ajutorul unei prorociţe care îl 
arătase mulţimii fiindcă aşa îi poruncise cu străşnicie 
Sfântul Duh. Când i se propuse amnistia, era în fruntea a 
opt sute de oameni pe care tocmai îi adunase. Ceru 
oslateci; îi dădură. Apoi veni, împreună cu unul din şefi, la 
ixiinos şi aici duse tratative cu mareşalul de Villars. 

(1704) Făgădui că va alcătui din răzvrătiți patru 
regimente care vor fi în slujba regelui, sub patru colonei 
dintre care unul va fi el; spuse şi numele celorlalţi trei. 
Aceste regimente vor avea voie să-şi îndeplinească în 
libertate religia lor, la fel cu trupele străine în solda 
Franţei; dar această îndeplinire nu era îngăduită în alte 


părți. 


Aceste condiții tocmai erau pe punctul să fie 
acceptate când nişte emisari din Olanda veniră şi 
împiedicară cu bani şi cu făgăduieli aducerea lor la 
îndeplinire. Ei îi făcură pe principalii fanatici să se 
despartă de Cavalier; el însă, fiindcă îşi dăduse 
mareşalului de Villars cuvântul, voi să şi-l ţină. Primi 
brevetul de colonel şi începu să alcătuiască un regiment cu 
o sută treizeci de oameni care îi erau devotați. 

Am auzit de multe ori, chiar din gura mareşalului de 
Villars, că el a întrebat pe acest tânăr cum putuse la vârsta 
lui să aibă atâta autoritate asupra unor oameni aşa de 
sălbatici şi aşa de neascultători. Acela a răspuns că, atunci 
când nu-l ascultați, prorociţa lui, căreia lumea îi zicea 
Maria cea mare, era cuprinsă imediat de inspiraţie şi 
osândea la moarte pe cei care nu voiau să se supună, şi 
aceştia erau fără multă vorbă omorâţi.!? Când mai târziu l- 
am întrebat şi eu pe Cavalier, mi-a răspuns şi mic la fel. 

Aceste negociaţii ciudate se făceau după bătălia de la 
Hochstadt. Ludovic al XIV-lea, care izgonise calvinismul cu 
atâta trufie, încheie pace, sub numele de amnistie, cu un 
lucrător brutar; şi mareşalul de Villars îi dădu brevetul de 
colonel şi acela al unei lefi de o mie două sute de livre. 

Colonelul proaspăt numit se duse la Versailles; primi 
aci ordinele ministrului de Război. Regele îl văzu şi ridică 
din umeri. Cavalier, simțindu-se spionat de minister, se 
temu şi se retrase în Piemont. Do acolo trecu în Olanda şi 
în Anglia. Luă parte la războiul din Spania şi comandă un 
regiment de refugiaţi francezi în bătălia de la Almanza. 
Ceea ce s-a întiniplat cu acest regiment slujeşte ca să 
dovedească ce înverşunate sunt războaiele civile şi cât de 
mare sprijin dă religia acestei înverşunări. Trupa lui 
Cavalier ajunse faţă în faţă cu un regiment francez. Cum 
se recunoscură se şi aruncară unii asupra altora cu 
baioneta, fără să tragă. S-a mai observat deja că baioneta 


12 "Rrăsătura asta trebuie sa se găsească in Memoriile cele adevărate 
ale mareşalului de Villars. Tomul lutii este cu siguranţă de dinsul: e 
conform cu manuscrisul pe care lam văzut; celelalte două sînt scrise de 
o mină străină şi cu totul diferită (n.a.). 


nu e de mare folos în luptă. Tăria primei linii, formată din 
trei şiruri, după ce a deschis focul, hotărăşte soarta 
bătăliei. Aici însă patima făcu ceea ce vitejia nu face 
aproape niciodată. Din amândouă regimentele n-au rămas 
nici trei sute de oameni. Mareşalul de Berwick povestea 
adeseori, cu mirare, întâmplarea aceasta. 

Cavalier a murit cu rangul de ofiţer-general şi în 
postul de guvernator al insulei Jersey, lăsând în urma lui 
un mare renume de vitejie; din înverşunarea lui de la 
început nu mai păstrase decât curajul şi încetul cu încetul 
pusese prudenţa în locul unui fanatism pe care nu-l mai 
sprijinea niciun exemplu. 

Mareşalul de Villars, rechemat din Languedoc, fu 
înlocuit cu mareşalul de Beiwick. Înfrângerile armatelor 
regale dădeau curaj fanaticilor din Languedoc care, cu 
nădejde în ajutorul cerului, căpătau aliaţi. Primeau bani 
din Geneva. Aşteptau acuma să le vie ofiţeri trimişi din 
Olanda şi din Anglia. Aveau iscoade în toate oraşele 
provinciei. 

Se poate număra printre cele mai mari conspirații 
aceea pe care au făcut-o ci atunci când au plănuit să pună 
mâna la Nîmes pe ducele de Berwick şi pe intendentul 
Bâville, să răzvrătească Languedoc-ul şi Dauphind-ul şi să 
aducă acolo pe duşmani. Peste o mie de conjuraţi păstrară 
secretul. Indiscreţia unuia singur dădu la iveală tot. Peste 
două sute de persoane au pierit în cazne. Mareşalul de 
Berwick extermină, prin foc şi sabie, pe toţi nenorociţii 
aceştia pe care i-a putut prinde. Unii au murit cu arma în 
mână, alţii pe roată sau pe rug. Alţii, cărora le plăcea 
profeția mai mult decât războiul, izbutiră să plece în 
Olanda. Refugiații francezi îi primiră cu braţele deschise. [i 
întâmpinară cântând psalmi şi aşternându-le drumul cu 
ramuri de copaci. Câţiva din aceşti profeţi s-au dus în 
Anglia; aici însă, fiind de părere că biserica anglicană 
semăna prea tare cu biserica catolică, voiră ca biserica lor 
să domine. Convingerea lor era atât de adâncă încât, fiind 
siguri că cu multă credinţă se pot face minuni, spuseră că 
vor învia un mort şi chiar orice mort pe care îl vor alege 


ceilalţi. Poporul e pretutindeni la fel. Presbilerienii se 
alăturară şi ei acestor fanatici împotriva clerului anglican. 
Cine ar crede că unul din cei mai mari geometri din 
Europa, Fatio Duillier, şi un literat foarte savant, numit 
Daude, s-au pus în fruntea acestor energumeni? 
Fanatismul îşi face un complice chiar din ştiinţă şi înăbuşă 
raţiunea. 

Guvernul englez luă o hotărârc care ar trebui luată 
întotdeauna faţă de făcătorii de minuni. Li se îngădui să 
dezgroape un mort din cimitirul bisericii catedrale. Locul 
fu înconjurat cu soldaţi din gardă. Totul se petrecu în chip 
juridic. Scena se isprăvi cu punerea prorocilor la stâlpul 
infamiei. 

Aceste excese ale fanatismului nu puteau să aibă 
succes în Anglia, unde filosofia începuse să domine. Nu 
mai stârneau tulburări nici în Germania, de când cele trei 
religii, cea catolică, cea evanghelică şi cea reformată, erau 
socotite toate deopotrivă de către Tratatul din Westfalia. 
Provinciile Unite" îngăduiau la ele toate religiile, cu 
înţeleaptă toleranţă. Aşadar, către sfârşitul secolului 
acestuia, numai Franţa avu de suferit mari certuri 
ecleziast ice şi asta în ciuda tuturor progreselor raţiunii. 
Această rațiune, care atât de încet pătrunde la cei docti, 
abia dacă putea pătrunde la doctori! şi încă şi mai puţin la 
cetăţenii obişnuiţi. Ea trebuie mai întâi să intre în capetele 
celor de sus; apoi se coboară şi la celelalte din treaptă în 
treaptă şi în sfârşit ajunge să stăpânească însuşi poporul, 
care nu o cunoaşte, dar care, văzând că superiorii lui sunt 
moderati, învaţă şi el să fie moderat. Asta e una din marile 
lucrări pe care le săvârşeşte timpul, şi timpul acesta încă 
nu venise. 


13 Olanda (n.t.). 
14* Doctori in teologie (n. r.). 


